Címlap

**JULIÁLIS**

**PÉCS**

**2025. július 12.**

**PVSK Sportpálya, Pécs, Verseny u. 13.**

FŐZŐVERSENY

**9.00 – 12.30 óráig**

A VOKE Vasutas Művelődési Ház, mint a 2025. évi MÁV-Csoport „Juliális 2025” program szervezője, hagyományai szerint ismét meghirdeti **„Bográcsosétel-főző”** versenyt, melyre a MÁV-Csoport, s a Rail Cargo Hungaria munkavállalói csapatainak jelentkezését várja.

A verseny a sportpálya területén, az erre kijelölt helyen kerül megrendezésre.

**A szervezők** a főzőhely kialakításához csapatonként biztosítanak:

- 1 garnitúra (1 db sörasztal, 2 db sörpad) sörasztalt *(Ezen felüli plusz igényüket kérem, jelezzék a nevezési lapon.)*

- 1 db 3m x 3m-es sátrat

- áramvételi lehetőséget(a nevezési lapon kérjük feltüntetni igényüket)

A főzést gázpalack használatával kérjük lebonyolítani.

**Az üzembiztos gázpalack és a hozzá szükséges felszerelés biztosításáról   
minden csapat maga gondoskodik!**

**A versenyző csapatok gondoskodnak** a főzéshez szükséges egyéb eszközökről, alapanyagról.

-üzembiztos gázpalack és tartozékai

- bogrács, bográcsláb

- az étel elkészítéséhez szükséges alapanyagok, fűszerek

- a főzőhelyek esztétikus kialakításához, ételek elfogyasztásához szükséges eszközök, egyebek.

A helyszínen vízvételi lehetőség biztosított. A csapatoknak minden főzőhelyen gondoskodniuk kell **oltóvízről,** amit **5 l-es edényben** kérünk kihelyezni. Az oltóvíz biztosítása a főzés megkezdésének feltétele, rendelkezésre állását ellenőrizzük!

Az ételeket minimum 12-15 személy részére kell elkészíteni, amit a résztvevők – a zsűrizést követően – a helyszínen elfogyasztanak. Az elkészült ételeket szakértő zsűri bírálja el.

**A főzőverseny I-II-III. helyezettje díjazásban részesül.**

A versenyző csapatok részére meghirdetjük **„A legbarátságosabb főzőhely”** címet, amit a zsűri a legesztétikusabb, legbarátságosabb főzőhely számára ítél majd oda. Ennek eldöntése érdekében a zsűri napközben több alkalommal is megtekintheti a versenyző csapatok munkáját, standját.

**„A legbarátságosabb főzőhely” címet elnyerő díjazásban részesül.**

**Július 12-én 8.30 órától** foglalhatók el a csapatnév szerint előre kijelölt főzőhelyek.

**Az ételeknek 12.30 órára kell elkészülniük**

A **zsűrizésre** szánt ételeket a szervezők gyűjtik össze **12.30-kor**.

A főzőverseny **eredményhirdetése 14.00 órakor** a Rendezvénysátorban lesz.

Felhívjuk figyelmüket, hogy **a sportpálya területén nincs lehetőség a gépjárművek parkolására**! A létesítmény előtti parkolóhelyek korlátozott számban lesznek elérhetők.

A rendezvény napján ki- és berakodás céljából **kizárólag 7.30 - 9.30 óráig**, majd **17.00-18.30 óráig** megengedett **gépjárművel behajtani** a helyszínre.

\*

Nevezési határidő: **2025. június 20. 16.00 óra**

Kérjük, a **nevezési lapot szíveskedjenek eljuttatni** e-mailben dr. Csefkóné dr. Nemes Krisztina részére a [jelentkezes@pvmh.hu](mailto:jelentkezes@pvmh.hu) , vagy személyesen a VOKE Vasutas Művelődési Ház, 7621 Pécs, Váradi A. u. 7/2. címre.

További információ kérhető: [jelentkezes@pvmh.hu](mailto:jelentkezes@pvmh.hu), vagy a +36 30 645 7885 telefonszámon.

A nevezési lap letölthető a <https://www.vasutasmagazin.hu/vasutasnap2023/vasutasnap> valamint a [www.pvmh.hu](http://www.pvmh.hu) honlapról.

Szeretettel várjuk Önöket családtagjaikkal, barátaikkal együtt a rendezvényünkre!

Pécs, 2025. 05. 22.

Szentgyörgyváry Péter

igazgató